Suchinthana/ta-wikipedia huggingface dataset:
திருக்கூர் மகாதேவர் கோவில்

திரிக்கூர் மகாதேவா கோயில் என்பது கேரளாவில் திருச்சூர் மாவட்டத்தில் உள்ள திரிக்கூர் கிராமத்தில் உள்ள பாறையில் செதுக்கப்பட்ட குகைக் கோயிலாகும், இது 7 அல்லது 8 ஆம் நூற்றாண்டில் கட்டப்பட்டதாக நம்பப்படுகிறது. குகைக் கோவில் என்பதால், பௌத்த மற்றும் ஜைனத் துறவிகள் இந்து துறவிகளுடன் இணைந்து தியானம் செய்ய இந்தக் தளத்தைப் பயன்படுத்தியிருக்கலாம். இது 1966 ஆம் ஆண்டு முதல் கேரள அரசின் தொல்லியல் துறையின் கீழ் பாதுகாக்கப்பட்டு வரும் நினைவுச்சின்னமாகும். கோயில் மற்றும் அதன் வளாகம் இப்போது க்ஷேத்ர சம்ரக்ஷனா சமிதி (கோயில் பாதுகாப்புக் குழு) மூலம் நிர்வகிக்கப்படும் பாளையம் அறக்கட்டளைக்கு சொந்தமானது. 

இக்கோயிலின் மூலவர் சிவபெருமான் என்னும் மகாதேவர். பெயருக்கு ஏற்றார் போல. இங்குள்ள பிரம்மாண்டமான சிவலிங்கம் அக்னி பகவானால் பிரதிஷ்டை செய்யப்பட்டதாக நம்பப்படுகிறது. இதனால், அக்னி பகவான் எப்போதும் சிவபெருமானை வழிபடுவதாகவும், அவர் அவருடன் இணைந்து வருவதாகவும் நம்பப்படுகிறது. இந்த நம்பிக்கையின் காரணமாக, மழை நாட்களில் சிலை ஊர்வலங்களுக்காக வெளியில் கொண்டு செல்லப்படுவதில்லை.

மலையின் உச்சியில் 30 அடி நீளமும் 12 அடி அகலமும் கொண்ட இயற்கைக் குகைக்குள் இக்கோவில் அமைந்துள்ளது. குகையின் தெற்கு முனையில் பிரமாண்டமான சிவலிங்கம் உள்ளது. இதற்கு மேலே கோடைக்காலத்தில் அதிக வெப்பமான நாட்களில் கூட வறண்டு போகாத நீர்நிலை உள்ளது. சிவலிங்கம் கிழக்கு நோக்கி காணப்படுகிறது. ஆனால் கருவறையின்  கதவு வடக்கு நோக்கி உள்ளது. இலிங்கம் மையத்தில், ஒரு செவ்வக பீடத்தின் மேல்  நிறுவப்பட்டுள்ளது. பாறையின் உச்சியில் குளம் ஒன்றும் உள்ளது. 1966 ஆம் ஆண்டு முதல், இக்கோயில் தொல்லியல் துறையின் கீழ் பாதுகாக்கப்பட்ட நினைவுச்சின்னமாக உள்ளது.

கட்டிடக்கலை 
கோயிலின் கருவறை 12 அடி நீளமும் 8 அடி அகலமும் கொண்ட குகைக்குள் அமைந்துள்ளது. கருவறைக்கு எதிரே ஒரு முக மண்டபம் உள்ளது, முழுக்க முழுக்க பாறையில் அழகிய கலைநயத்துடன் செதுக்கப்பட்டுள்ளது. தரிசனத்தின் போது தெய்வம் கிழக்கு பார்த்தாலும், பக்தர்கள் லிங்கத்தின் வலது பக்கம் மட்டுமே தரிசனம் செய்ய முடியும் . (“பார்ஷ்வ தர்ஷன்”. ) 

பார்வதி தேவி இங்கு ஞானத்தின் உருவாய் நின்று  அருள் பாலிக்கிறாள். கருவறையின் மேற்கு நோக்கிய குகையின் சுவரில் கணபதியின் உருவம் செதுக்கப்பட்டுள்ளது.  பாறைகள் நிறைந்த மண் மற்றும் 16 தூண்களால் கட்டப்பட்ட நமஸ்கார மண்டபம், ஏராளமான அழகிய சிற்பங்களைக் காட்சிப்படுத்துகின்றன. கோயிலின் வடக்கே உள்ள மண்டபத்தில்  சரஸ்வதி பூஜை மற்றும் சாக்கியர் கூத்து முறையே நவராத்திரி மற்றும் பல சமய நிகழ்வுகளின் போது நடைபெறுவதுண்டு.

மேலும் காண்க 
 108 சிவன் கோயில்கள்

மேற்கோள்கள் 

திருச்சூர் மாவட்டத்திலுள்ள சிவன் கோயில்கள்
கேரளத்தில் உள்ள குகைகள்
Coordinates on Wikidata
108 சிவன் கோயில்கள்
கிரிதலே நீர்த்தேக்கம்

கிரித்தலை நீர்த்தேக்கம் மின்னேரியாவில் உள்ள ஒரு நீர்த்தேக்கம் ஆகும். இது இரண்டாம் அக்போ மன்னரால் (608-618) கட்டப்பட்டது. பெரிய பராக்கிரமபாகு (1153–1186) மன்னரால் இந்த குளம் புதுப்பிக்கப்பட்டதாக நம்பப்படுகிறது. பின்னர், காலனித்துவ காலத்தில் 1905, 1942 மற்றும் 1952 ஆகிய ஆண்டுகளில் புதுப்பிக்கப்பட்டது.

இடைக்கால தலைநகரான பொலன்னறுவையின் ஆட்சியின் போது கிரிதலே குளம் இலங்கையின் ஆழமான குளமாக கருதப்பட்டது.

மேற்கோள்கள் 

Coordinates on Wikidata
இலங்கையின் புவியியல்
யான் மாவட்டம்

யான் மாவட்டம் என்பது (மலாய்:Daerah Yan; ஆங்கிலம்:Yan District; சீனம்:铅县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.

இந்த மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடாவின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். காவல் நிலையங்கள், மாஜிஸ்திரேட் நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகளைக் கொண்டது.

பொது

இந்த மாவட்டத்தில் சில இயற்கை நீர்வீழ்ச்சிகள் உள்ளன. செரி பெரிகி (Seri Perigi), தாங்கா கெனாரி (Tangga Kenari), தித்தி அயூன் (Titi Hayun), பத்து அம்பார் (Batu Hampar), புத்தரி மண்டி (Puteri Mandi) எனும் நீர்வீழ்ச்சிகள். ஜெராய் மலையில் இருந்து இந்த நீர்வீழ்ச்சிகள் அருவி எடுத்து வருகின்றன.

கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.

வரலாறு 

கெடா மாநிலத்தின் தென்பகுதியை மூடா ஆறு (Sungai Muda) இரண்டாகப் பிரித்துச் செல்கிறது. இந்தச் மூடா ஆற்றின் பெயரில் இருந்து தான் கோலா மூடா எனும் பெயர் வந்தது. இந்தச் மூடா ஆறு, மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.

மூடா ஆறு, மெர்போக் ஆறு (Sungai Merbok), சுங்கை மாஸ் (Sungai Mas) போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரிகங்கள் தோன்றி இருக்கலாம் எனும் கருத்து நிலவி வருகிறது

நிர்வாகப் பிரிவுகள்

யான் மாவட்டம் 5 முக்கிம்களாகப் பிரிக்கப்பட்டு உள்ளது.

துலாங் (Dulang)
சாலா பெசார் (Sala Besar)
சிங்கீர் (Singkir)
சுங்கை டவுன் (Sungai Daun)
யான் (Yan)

மேற்கோள்கள்

கெடா
கெடா மாநில மாவட்டங்கள்
கெடா நகரங்கள்‎
நிலீனா ஆபிரகாம்

நிலீனா ஆபிரகாம் (Nileena Abraham) இந்தியாவின் கேரள மாநிலத்தைச் சேர்ந்த ஓர் எழுத்தாளரும் மொழி பெயர்ப்பாளருமாவார். வங்காளதேசத்தின் பாப்னா நகரில் 1925 ஆம் ஆண்டு சூலை மாதம் 27 ஆம் தேதியன்று இவர் பிறந்தார்.  வங்காள மொழியில் அரசியல் அறிவியல் மற்றும் வரலாறு ஆகியவற்றில் முதுகலைப் பட்டங்களைப் பெற்ற பிறகு நிலீனா கேரளாவுக்குச் சென்று, எர்ணாகுளத்தில் உள்ள மகாராசா கல்லூரியில் வங்காள மொழி பேராசிரியராகவும், திருவனந்தபுரத்தில் உள்ள பன்னாட்டு திராவிட மொழியியல் பள்ளியில் முனைவர் சுனிதி குமார் சாட்டர்சி உடன் பேராசிரியராகவும் பணியாற்றினார்.

தொழில் 
எட்டுக்கும் மேற்பட்ட வங்கமொழிப் படைப்புகளை மலையாளத்திலும் பத்து மலையாள படைப்புகளை வங்க மொழியிலும் மொழிபெயர்த்துள்ளார். வைக்கம் முகம்மது பசீரின் மலையாள சிறுகதைகளின் தொகுப்பான பாத்தும்மாயுடே அடு மற்றும் பால்யகலாசகியின் வங்காள மொழி மொழிபெயர்ப்பிற்காக 1989 ஆம் ஆண்டு  சாகித்ய அகாடமியின் மொழிபெயர்ப்பு பரிசை பெற்றார். எர்ணாகுளத்தில் வசிக்கும் நிலீனா ஆபிரகாம் தர்யனை திருமணம் செய்துகொண்டார்.

பகுதி நூல் பட்டியல்

மலையாளத்தில் மொழிபெயர்ப்புகள் 
 ஆரோக்யநிகேதனம்
 எழு சுவடு
 இரும்பழிகள் (2 பாகங்கள்)
 மிதுனலக்னம்
 அவன் வருன்னு

மேற்கோள்கள் 

மலையாள எழுத்தாளர்கள்
1925 பிறப்புகள்
வாழும் நபர்கள்
சாகித்திய அகாதமி விருது பெற்ற மலையாள எழுத்தாளர்கள்
இந்திய எழுத்தாளர்கள்
கேரளப் பெண் எழுத்தாளர்கள்
திரேச்சர் மலை

திரேச்சர் மலை அல்லது பூச்சி மலை (மலாய்: Bukit Kutu (புக்கிட் குத்து); ஆங்கிலம்: Treacher Hill அல்லது Ghost Town) என்பது மலேசியா, சிலாங்கூர், உலு சிலாங்கூர் மாவட்டத்தில் கைவிடப்பட ஒரு மலைவாழ் இடமாகும். இந்த இடத்தை ஆசியாவின் பேய் நகரங்களில் (Ghost towns in Asia) ஒன்றாக வகைப்படுத்தி உள்ளார்கள்.

அங்கு தெள்ளு (பூச்சி); சொணை பூச்சி; ஒட்டுப் பூச்சி போன்ற பூச்சி இனங்கள் மிகுதியாக இருந்ததால், அந்த இடத்திற்கு புக்கிட் குத்து (Bukit Kutu) என்று ஓராங் அஸ்லி மக்கள் பெயர் வைத்து உள்ளார்கள்.

ஒரு காலத்தில் பிரித்தானியர்களின் கோடைக்கால வாசத் தலமாக விளங்கியது. இன்றைய காலத்தில் அதைப் பேய் நகரம் என்று அழைக்கிறார்கள். இந்த மலைத் தலம் ஒரு சோகமான வரலாற்றைக் கொண்டு உள்ளது.

பல்வேறு வகையான தாவரங்களும் மற்றும் பல்வேறு வகையான விலங்கினங்களும் நிறைந்து வாழும் புக்கிட் குத்துவில் பல்லுயிர்களின் பெருக்கங்கள் உள்ளன. 1922-ஆம் ஆண்டில், இந்த மலைவாழ் இடம் ஒரு வனவிலங்கு காப்பகமாக மலாயா அரசிதழில் வெளியிடப்பட்டது.

சொற்பிறப்பியல்

சிலாங்கூர் மாநிலத்தின் முன்னாள் பிரித்தானிய ஆளுநர் வில்லியம் திரேச்சர் (William Hood Treacher) என்பவரின் நினைவாக இந்த இடத்திற்குப் பெயரிடப்பட்டது. அதே சமயத்தில் புக்கிட் குத்து எனும் மாற்றுப் பெயர் ஒராங் அஸ்லி மக்களிடம் இருந்து பெறப்பட்டது.

மலாய் மொழியில் குத்து (Kutu) என்றால் பூச்சி; புக்கிட் (Bukit) என்றால் உயர்ந்த இடம்; அல்லது குன்று; மலை என்று பொருள். அந்த வகையில் "பூச்சி மலை" (Bukit Kutu) என பெயர் வந்து இருக்கலாம் என்றும் சொல்லப் படுகிறது.

வரலாறு

இந்த மலைவாழிடம் 1893-ஆம் ஆண்டில் நிறுவப்பட்டது.  அப்போது இரண்டு பங்களாக்கள் மட்டுமே இருந்தன. முதல் பங்களா சிலாங்கூர் அரசாங்கத்தால் 1895-ஆம் ஆண்டில் கருங்கல் (பாறை) மற்றும் மரங்களைப் பயன்படுத்திக் கட்டப்பட்டது; இரண்டாவது பங்களா 1904-ஆம் ஆண்டில் கட்டப்பட்டது.

பார்வையாளர்கள் தங்குவதற்கு ஒரு நாளைக்கு 1 மலாயா கூட்டாட்சி டாலர் வாடகைக் கட்டணம். அரசாங்க அதிகாரிகளுக்கு இலவசம். அவற்றைப் பயன்படுத்த வேண்டும் என்றால் கோலா குபு மாவட்ட அதிகாரியின் அனுமதி தேவை.

ஒவ்வொரு பங்களாவிலும் படுக்கையறைகள், தரைவழித் தொலைபேசி, நெருப்பிடம், டென்னிஸ் மைதானம் மற்றும் தொலைநோக்கி போன்ற வசதிகள் வழங்கப்பட்டன. இந்த மலைவாழிடம் 15.3 கி.மீ. (9.5 மைல்) குதிரைச் சவாரிப் பாதையால் இணைக்கப்பட்டு இருந்தது. அந்தப் பாதை கோலா குபு பாருவைப் புக்கிட் குத்துவுடன் இணைக்கும் ஒரே சாலையாகவும் செயல்பட்டது.

1935-ஆம் ஆண்டுகளில், திரேச்சர் மலையில் கைவிடப்பட்ட பங்களாக்கள் பாழடைந்து போய் விட்டன. அந்த இடம் ஒரு பேய் நகரமாக மாறியது. அங்கு இருந்த இரண்டு கட்டிடங்களும் பிரித்தானிய மலாயா அரசாங்கத்திற்கு விற்கப்பட்டன.

ஜப்பானிய இராணுவத்தின் தாக்குதல்

இரண்டாம் உலகப் போரின் போது ஜப்பானிய இராணுவம், திரேச்சர் மலைப் பாதையில் குண்டுகளை வீசியது. அதனால் அந்த நகரம் கைவிடப்பட்டது. அந்த மலை வாழிடத்திற்குச் செல்வதற்கு இருந்த ஒரே சாலையானது அடர்ந்த தாவரங்களால் நிரம்பியது.

அந்தப் பாதை பொதுமக்களின் பார்வையில் இருந்து மறைந்து போனது. 2020-ஆம் ஆண்டு நிலவரப்படி, இந்தப் பேய் நகரத்தின் எச்சங்களாக அங்கு இருந்த பங்களாக்களின் புகைபோக்கி, நெருப்பிடம் மற்றும் ஒரு கிணறு மட்டுமே காட்சிப் பொருள்களாக இருக்கின்றன.

மேற்கோள்கள்

மேலும் காண்க
 மலேசிய மலைகளின் பட்டியல்

வெளி இணைப்புகள்

சிலாங்கூர்
மலேசிய மலைகள்
மலேசியாவில் உள்ள மலை வாழிடங்கள்
திமாசா ராச்சியம்

திமாசா இராச்சியம்  ( கசாரி இராச்சியம் ) என்பது வடகிழக்கு இந்தியாவின் அசாமில் திமாசா அரசர்களால் ஆளப்பட்ட ஒரு பிற்பகுதி இடைக்கால/ஆரம்ப நவீன இராச்சியமாகும்.

காமரூப சாம்ராஜ்ஜியத்திற்குப் பின் உருவான திமாசா இராச்சியம் மற்றும் பிற ( காமதா இராச்சியம், சுதியா நாடு ) இந்த சமூகங்களில் சமூக-அரசியல் மாற்றங்களின் விளைவாக இடைக்கால அசாமில் உள்ள பழங்குடி சமூகங்களிலிருந்து தோன்றிய புதிய மாநிலங்களுக்கு எடுத்துக்காட்டுகள். ஆங்கிலேயர்கள் இறுதியாக 1832 இல் சமவெளிகளையும் 1834 இல் மலைகளையும்இராச்சியத்தை இணைத்தனர். இந்த இராச்சியம் காலனித்துவ அசாமின் பிரிக்கப்படாத கசார் மாவட்டத்திற்கு அதன் பெயரைக் கொடுத்தது. சுதந்திரத்திற்குப் பிறகு, பிரிக்கப்படாத கசார் மாவட்டம் அசாமில் மூன்று மாவட்டங்களாகப் பிரிக்கப்பட்டது: திமா ஹசாவ் மாவட்டம் (முன்னர் வடக்கு கச்சார் மலைகள் ), கசார் மாவட்டம், ஹைலாகாண்டி மாவட்டம். சீன நாளேடுகளில் இராச்சியத்தின் குறிப்புகளிடம் பெற்றுள்ளது. அஹோம் புராஞ்சிகள் இந்த அரசை 'திமிசா' என்று அழைத்தனர்.

18 ஆம் நூற்றாண்டில், கசாரி இராச்சியத்தின் ஆட்சியாளர்களுக்காக ஒரு தெய்வீக இந்து தோற்றம் கட்டமைக்கப்பட்டது. அது இடும்பன் என்றும், மன்னர்கள் இடும்பேசுவர் என்றும் பெயரிடப்பட்டது. கிழக்கிந்திய நிறுவனம் கசாரின் நிர்வாகத்தை எடுத்துக் கொண்டபோது, இடிம்பா என்ற பெயர் அதிகாரப்பூர்வ பதிவுகளில் தொடர்ந்து பயன்படுத்தப்பட்டது.

சான்றுகள்

குறிப்புகள் 

 
 
 
 
 
 
 
 
 
 
 
 
 
 
 
 
 
 
 
 
 

இந்திய அரச மரபுகள்
பேரரசுகள்
அசாம் வரலாறு
உலக வர்த்தக மையம், சென்னை

உலக வர்த்தக மையம், சென்னை (World Trade Center, Chennai) என்பது இந்தியாவின் சென்னையில் உள்ள வணிக மையமாகும். தென்சென்னையின் பெருங்குடியில் அமைந்துள்ள இது மார்ச் 2020-ல் செயல்படத் துவங்கியது. 28 அடுக்குகளில் 1,800,000 சதுர அடி பரப்பளவுள்ள இரட்டை அலுவலக் கட்டடமான இந்த வளாகத்தில் ஒரு மாநாடு/கண்காட்சி மையமும் உள்ளது. இக்கட்டடங்கள் IGBC LEED பிளாட்டினம் மற்றும் USGBC LEED தங்கம் சான்றளிக்கப்பட்டவை. இந்த மையம் உலக வர்த்தக மையங்கள் சங்கத்தின் (WTCA) உறுப்பினராகும். இவ்வளாகத்தின் முதல் கட்டடமானது சென்னையின் மிக உயரமான வணிகக் கட்டடமாகும்.

மேற்கோள் தரவுகள்

புற இணைப்புகள்
World Trade Center Chennai
 Brigade Residences official page

சென்னை
கோலா குபு பாரு

கோலா குபு பாரு (மலாய்: Kuala Kubu Bharu; ஆங்கிலம்: Kuala Kubu Bharu; சீனம்: 新古毛) என்பது மலேசியா, சிலாங்கூர், உலு சிலாங்கூர் மாவட்டத்தின் தலைநகரம் ஆகும். கோலாலம்பூர் மாநகருக்கு வடக்கே 60 கி.மீ. தொலைவில் அமைந்துள்ளது.

இந்த நகருக்கு கே.கே.பி. (KKB) எனும் அடைமொழி சுருக்கப் பெயரும் உள்ளது. சிலாங்கூரில் தூங்கும் நகரம் என்று சொல்லப்படுவதும் உண்டு.

1925-ஆம் ஆண்டில் மலாயா பிரித்தானியா கூட்டாட்சி அரசாங்கத்தால் (British Federated Malay States) திட்டமிட்டு உருவாக்கப்பட்ட முதல் மலேசிய நகரம் எனும் பெருமை இந்த நகரத்தைச் சார்கிறது. நகரத் திட்டமிடல் வல்லுநர் சார்லஸ் குரோம்ப்டன் ரீட் (Charles Crompton Reade) என்பவரால் திட்டமிடப்பட்டு இந்தக் கோலா குபு பாரு நகரம் உருவாக்கப்பட்டது.

பொது

கோலா குபு பாரு நகரத்தில் இரண்டாம் உலகப் போருக்கு முந்தைய கட்டிடங்கள் நிறைய உள்ளன. பெரும்பாலும் உள்ளூர் மக்களால் கட்டப்பட்ட கட்டிடங்கள். மேலும் அவை அந்தக் காலக் கட்டத்தின் கலாசாரம் மற்றும் கட்டிடக்கலை வடிவ அமைப்புகளைக் காட்சிப் படுத்துகின்றன.

முன்பு சிலாங்கூர் ஆற்றின் இரண்டு துணை ஆறுகளுக்கு இடையில் அமைந்து இருந்தது. 18-ஆம் நூற்றாண்டில் ஒரு சுரங்க நகரமாகத் தன் வரலாற்றைத் தொடங்கியது. அதன் செழிப்பான காலத்தில் சிலாங்கூர் மாநிலத்தின் இரண்டாவது பெரிய நகரமாக விளங்கியது.

வரலாறு

இந்த நகரின் வழியாகச் சிலாங்கூர் ஆறு செல்கிறது. முன்பு அதில் ஓர் அணை கட்டி இருந்தார்கள். 1883-ஆம் ஆண்டில், அந்த அணை உடைந்து பெரும் வெள்ளத்தை உண்டாக்கி, அந்த நகரத்தையே மூழ்கடித்தது. கோலா குபு பாருவின் அப்போதைய மாவட்ட அதிகாரி, சர் சிசில் ரேங்கிங் (Sir Cecil Ranking) என்பவரும் கொல்லப்பட்டார்.

1926-இல் இரண்டாவது முறையாக உடைந்த போது முழு நகரத்தையும் வெள்ளம் அடித்துச் சென்றது. குவான் யின் கு சி சீனர் கோயில் (Guan Yin Gu Si Temple) மற்றும் அல் இடாயா பள்ளிவாசல் (Al-Hidayah Mosque) மட்டுமே வெள்ளத்தில் இருந்து  தப்பித்தன.

இரண்டாவது முறை வெள்ளம்

வெள்ளத்தைத் தொடர்ந்து, நகரத்தை உயரமான இடத்திற்கு மாற்றி மீண்டும் கட்டத் தொடங்கினார்கள். முதலில் இந்த நகரம் கோலா குபு (Kuala Kubu) என்று அழைக்கப்பட்டது. வெள்ளம் ஏற்பட்ட பிறகு, இந்த நகரத்திற்குக் கோலா குபு பாரு (Kuala Kubu Bharu) அல்லது புதிய கோலா குபு (New Kuala Kubu) என மறுபெயரிடப் பட்டது.

மேற்கோள்

வெளி இணைப்புகள்
Adopted from Tragedi Kuala Kubu 1883 - Buku Rekod Malaysia Edisi Kedua, Ghulam Jie M Khan

மலேசிய நகரங்கள்
சிலாங்கூர் நகரங்கள்‎
மோகித்து கமல்

மோகித்து கமல் (Mohit Kamal) வங்காளதேச நாட்டைச் சேர்ந்த ஒரு மனநல மருத்துவர் ஆவார். புனைகதை எழுத்தாளராகவும் இவர் அறியப்படுகிறார். குழந்தை இலக்கியத்திற்கான பங்களிப்பை அங்கீகரிக்கும் வகையில், 2011 ஆம் ஆண்டு  அக்ரானி வங்கி சிசு அகாடமியின் குழந்தை இலக்கிய விருது இவருக்கு வழங்கப்பட்டது. புனைகதை பிரிவில் வங்காளதேச அகாடமியின் இலக்கிய விருதும் 2018 ஆம் ஆண்டு மோகித்து கமலுக்கு வழங்கப்பட்டது.

இளமைப் பருவம் 
மோகித்து கமல் 2 ஜனவரி 1960 ஆம் ஆண்டு சனவரி மாதம் 2 ஆம் தேதியன்று சிட்டகாங்கின் சாண்ட்விப் துணை மாவட்டத்தில்  அசாதுல் அக் மற்றும் மசூதா காதுன் ஆகியோருக்கு மகனாகப் பிறந்தார். சிட்டகாங் கல்லூரிப் பள்ளி மற்றும் கல்லூரியில் இடைநிலைக் கல்வியையும், சிட்டகாங் கல்லூரியில் உயர்நிலைக் கல்வியையும் முடித்தார். சில்கெட்டு ஒசுமானி மருத்துவக் கல்லூரியில் மருத்துவப் பட்டம் பெற்றார்.

விருதுகள் 
 அக்ரானி வங்கி சிசு அகாடமி குழந்தை இலக்கிய விருது (2011)
 வங்காளதேச அகாடமி இலக்கிய விருது (2018)

மேற்கோள்கள் 

1937 பிறப்புகள்
2013 இறப்புகள்
வங்காளதேச எழுத்தாளர்கள்
கேரி தோக்கரி

கேரி பிரஞ்சு தோக்கரி  (Gary French Dockery )  பலத்த காயம் காரணமாக ஏழரை ஆண்டுகள்  ஆழ்மயக்கத்தில் இருந்தார். அமெரிக்க காவல்துறை அதிகாரியான இவர் 1996 ஆம் ஆண்டு ஆழ்மயக்கத்திலிருந்து  வெளிவந்து உற்சாகமாகப் பேசத் தொடங்கினார். நண்பர்களை அடையாளம் கண்டுகொண்டார். கடந்த ஆண்டுகளில் நடந்த நிகழ்வுகளை நினைவு கூர்ந்தார். பின்னர் மீண்டும் ஆழ்மயக்க நிலைக்குச் சென்று ஓராண்டு கழித்து இறந்தார். அமெரிக்காவின் டென்னசி மாநிலம் ஆமில்டன் மாகாணத்தைச் சேர்ந்த வால்டன் நகரில் இந்நிகழ்வு நடைபெற்றது.

வாழ்க்கை 
1988 ஆம் ஆண்டு செப்டம்பர் மாதம் 17 ஆம் தேதியன்று குடிபோதையில் இருந்த சாமுவேல் பிராங் டவுனி என்பவர் காவல்துறை அதிகாரியான  தோக்கரியை நெற்றியில் சுட்டார்.  .  முன்னதாக  சாமுவேல் பிராங் டவுனியின் அண்டை வீட்டார் கொடுத்த புகாரின் பேரில்   தோக்கரி டவுனியை விசாரணை செய்து கண்டித்தார்.  காவல்துறையினரை பழிவாங்க விரும்பியதால்  தோக்கரியை சுட்டதாக டவுனி  பின்னர் காவல்துறையினரிடம்  கூறினார்.  டவுனிக்கு 37 ஆண்டுகள் சிறைத்தண்டனை விதிக்கப்பட்டது. தோக்கரி  தொடர்ச்சியான பதிலளிக்க இயலாத விழிப்புணர்வு நோய்   நிலையை அடைந்தார் .  அவ்வப்போது சில கண் சிமிட்டல்கள் மற்றும் கூக்குரல்களைத் தவிர இவரால் வேறு எந்த தொடர்பும்  கொள்ள முடியவில்லை.  இந்நிலை மூளையின் ஒரு பகுதி இன்னும் வேலை செய்வதைக் குறித்தது என்றாலும் தோக்கரி  சுயநினைவில் இல்லை.

திங்கட்கிழமை, பிப்ரவரி 12, 1996 ஆம் ஆண்டு பிப்ரவரி மாதம் 12 ஆம் தேதி திங்கட் கிழமையன்று தோக்கரி பேச ஆரம்பித்தார். பழைய நண்பர்களை அடையாளம் கண்டுகொண்டார், தனது குதிரைகளின் பெயர்களை நினைவு கூர்ந்தார், முகாம் பயணங்களை நினைவு கூர்ந்தார். செவ்வாய்கிழமை அவர் குறைவாகவே பேசினார், அடுத்த நாள் முதல் பேசவே இல்லை.

பேசத் தொடங்கிய நான்கு நாட்களுக்குப் பிறகு, உயிருக்கு ஆபத்தான தொற்று காரணமாக தோக்கரி நுரையீரல் அறுவை சிகிச்சைக்கு உட்படுத்தப்பட்டார்.  1997  ஆம் ஆண்டு ஏப்ரல் மாதம் 15 ஆம் தேதியன்று  தோக்கரி தனது 43 வயதில் நுரையீரல் இரத்தக் கட்டி பாதிப்பால்  இறந்தார். தோக்கரி சிகிச்சை பெற்ற மருத்துவமனையில் இருந்து டென்னசி, சட்டனூகாவில் உள்ள எர்லாங்கர் மருத்துவமனைக்குக் கொண்டு செல்லப்பட்டார். காலை 9:52 மணிக்கு தோக்கரி இறந்துவிட்டதாக அறிவிக்கப்பட்டது.

மேற்கோள்கள் 

1997 இறப்புகள்
1953 பிறப்புகள்
அமெரிக்கர்கள்
திராங்கானு ஆறு

திராங்கானு ஆறு என்பது (மலாய்: Sungai Terengganu; ஆங்கிலம்: Terengganu River) மலேசியாவின் கிழக்குக் கரை மாநிலமான திராங்கானு மாநிலத்தில் உள்ள ஆறு. இந்த ஆறு உலு திராங்கானு மாவட்டத்தில் உள்ள கென்யிர் ஏரியில் (Lake Kenyir) உருவாகிறது.

திராங்கானு மாநிலத்தின் தலைநகரான கோலா திராங்கானு வழியாக பாய்ந்து தென் சீனக் கடலில் கலக்கிறது. இதன் பாதையில் சுல்தான் மகமூட் பாலம் (Sultan Mahmud Bridge); மனிர் பாலம் (Manir Bridge); புலாவ் செகாட்டி பாலம் (Pulau Sekati Bridge); கோலா திராங்கானு பாலம் (Kuala Terengganu Drawbridge) என நான்கு பாலங்கள் உள்ளன..

திராங்கானு ஆற்றின் முக்கிய துணை நதிகள்: நெருஸ் ஆறு; பெராங் ஆறு; தெர்சாட் ஆறு; தெலிமோங் ஆறு ஆகிய நான்கு ஆறுகள். திராங்கானு ஆற்றுப் படுகையில் மொத்த நீர்ப்பிடிப்பு பகுதி 5000 சதுர கி.மீ. ஆகும்.

பொது

இந்த ஆற்றில் சில தீவுகளும் உருவாகி உள்ளன. கரையோரத்திற்கு அருகில் இந்த ஆறு மெதுவாக வளைந்து செல்வதால் சிறு தீவுகள் உருவாகி உள்ளன. டூயோங் தீவு (Pulau Duyong); டூயோங் கெச்சில் தீவு (Pulau Duyong Kecil); வான் மேன் தீவு (Pulau Wan Man) ஆகிய தீவுகள் உருவாகி உள்ளன.

திராங்கானு ஆற்றின் துணை ஆறுகள் செல்லும் வழிகளில் ரப்பர் தோட்டங்கள், தென்னைத் தோட்டங்கள், எண்ணெய்ப் பனைத் தோட்டங்கள்; மீன்வளர்ப்புப் பண்ணைகள், வணிகத் தொழில்கள், நகர்ப்புற கிராமப்புறக் குடியிருப்புகள் போன்ற பல்வேறு சமூகப் பொருளாதார நடவடிக்கைகள் மிகுதியாக உள்ளன.

கோலா திராங்கானு மற்றும் கோலா பெராங் (Kuala Berang) நகரங்களில் மக்கள் தொகையின் அடர்த்தி அதிகமாக உள்ளது. ஒவ்வோர் ஆண்டும் நவம்பர் முதல் மார்ச் வரை வடகிழக்குப் பருவமழைக் காலம். அந்தக் காலத்தில் திராங்கானு ஆற்றுப் படுகையில் கனமழை பொழிவது வழக்கமாக உள்ளது.

மேற்கோள்கள்

மேலும் காண்க
மலேசிய ஆறுகளின் பட்டியல்

மலேசிய ஆறுகள்
திராங்கானு
செரஜாக் தீவு

செரஜாக் தீவு எனும் பினாங்கு புறமலை (மலாய்: Pulau Jerejak; ஆங்கிலம்:Jerejak Island) என்பது மலேசியா, பினாங்கு மாநிலத்தில் உள்ள பினாங்கு தீவின் தெற்கு கடற்கரையில் அமைந்துள்ள ஒரு தீவு ஆகும்.

வடகிழக்கு பினாங்கு தீவு மாவட்டத்திற்குள் அமைந்துள்ள இந்தத் தீவு, பினாங்கு தீவின் தென்கிழக்கு முனையில் உள்ள பாயான் லெப்பாஸ் நகரத்திற்கும் மிக அருகில் உள்ளது.

இந்த செரஜாக் தீவு 1868-ஆம் ஆண்டில் தொழுநோயாளிகளின் புகலிடமாக (Leper Asylum) இருந்தது. 1875-ஆம் ஆண்டில் ஒரு தனிமைப்படுத்தப்பட்ட நிலையமாகவும் (Quarantine Station); 1969-ஆம் ஆண்டில் ஒரு தண்டனைக் காலனித் தீவாகவும் (Penal Colony) இருந்தது.

இந்தத் தீவு, மலேசியத் தமிழர்களின் வரலாற்றில் மறக்க முடியாத தீவாகவும் முத்திரை பதிக்கிறது. 1800-ஆம் ஆண்டுகளில் தமிழ் நாட்டில் இருந்து மலாயாவுக்கு அழைத்து வரப்பட்ட தமிழர்கள், பினாங்குத் துறைமுகத்திற்கு வந்து சேர்ந்ததும், முதலில் இந்தத் தீவில் தான் மூன்று நாட்களுக்கு தனிமைப்படுத்தப் பட்டார்கள். அந்த வகையில் மலாயா வாழ் தமிழர்கள் இந்தத் தீவைப் பினாங்கு புறமலை என்று அழைக்கிறார்கள்.

வரலாறு

பினாங்கின் நிறுவனர் பிரான்சிஸ் லைட் (Francis Light), 1786 ஆம் ஆண்டின் தொடக்கத்தில், பினாங்குத் தீவிற்குச் செல்வதற்கு முன் இந்த செரஜாக் தீவுக்குத்தான் முதலில் வந்ததாகவும் கூறப் படுகிறது.

1797-ஆம் ஆண்டில், கார்ன்வாலிஸ் கோட்டை (Fort Cornwallis) கட்டுவதற்கு செரஜாக் தீவு, சாத்தியமான இடமாக அமையும் என கர்னல் ஆர்தர் வெல்லஸ்லி (Colonel Arthur Wellesley) முன்மொழிந்தார்.

இன்றைய பாயான் லெப்பாஸ் பகுதியில் ஜேம்ஸ்டவுன் (Jamestown) எனும் பெயரில் ஒரு புதிய நகரத்தை அமைக்கத் திட்டம் வைத்து இருந்தார்கள். அந்த ஜேம்ஸ்டவுன் நகரத்திற்குப் பாதுகாப்பு வழங்கும் நோக்கத்தில் செரஜாக் தீவில் ஓர் இராணுவ முகாமை அமைக்கவும் திட்டம் வகுத்து இருந்தார்கள்.

கார்ன்வாலிஸ் கோட்டை

இதற்கு முன்னதாக 1794-ஆம் ஆண்டில், ஜார்ஜ் டவுன் நகரை நிறுவுவதற்காகப் பினாங்குத் தீவின் ஒரு பகுதியில் காட்டை அழித்தார்கள். அதன் விளைவாக மலேரியா நோய் பரவியது. பல உயிர்களையும் பலி கொண்டது. அதில் பிரான்சிஸ் லைட் அவர்களும் பலியானார்.

எனவே, பினாங்குத் தீவில் கார்ன்வாலிஸ் கோட்டையைக் கட்டுவதற்கு கர்னல் ஆர்தர் வெல்லஸ்லி முதலில் ஆதரவு வழங்கவில்லை.

ஆனாலும் ஜார்ஜ் டவுன் லாபகரமான துறைமுகமாக மாறத் தொடங்கியதால் இந்தத் திட்டம் நிறைவேறவில்லை. ஜேம்ஸ்டவுன் நகரை நிறுவுவதும்; அந்த இடத்தின் பாதுகாப்பு காரணமாக செரஜாக் தீவில் இராணுவ முகாமை அமைப்பதும் தேவையற்றதாக மாறின.

மேற்கோள்கள் 

மலேசியாவின் தீவுகள்‎
பினாங்கு
தீதி தாமோதரன்

தீதி தாமோதரன் (Deedi Damodaran) இந்தியாவின் கேரள மாநிலத்தைச் சேர்ந்த ஓர் எழுத்தாளர் ஆவார். மலையாள திரைப்படங்களில் திரைக்கதை ஆசிரியராக இவர் செயல்பட்டு வருகிறார். 2008 ஆம் ஆண்டு மலையாளத்தில் செயராச்சு இயக்கத்தில் ரஞ்சித், சித்திக், அகசுடின் மற்றும் நீனு மேத்யூ நடித்த குல்மோகர் என்ற திரைப்படம் இவரது முதல் படமாகும். மலையாளத் திரைப்படங்களின் மூத்த திரைக்கதை எழுத்தாளர் டி.தாமோதரனின் மகளே தீதி தாமோதரன் ஆவார். மலையாளத் திரையுலகின் பெண் தொழிலாளர்களின் நலனுக்கான அமைப்பான திரைப்பட தொகுப்பில் பெண் என்ற அமைப்பின் நிறுவன உறுப்பினர்களில் இவரும் ஒருவராவார்.

திரைப்படவியல்

1. குல்மோகர் (2008 )

2. கேரளா கஃபேவில் உள்ள மகல் ( 2009 )

3.நயிக்கா ( 2011 )

மேற்கோள்கள்

புற இணைப்புகள் 
 Interview with Deedi Damodaran

இந்திய எழுத்தாளர்கள்
1969 பிறப்புகள்
வாழும் நபர்கள்
கேரள நபர்கள்
அலகோலா அருவி

அலகோலா அருவி (Alakola Ella) அல்லது தளிய வதனு அருவி (Thaliya Wetuna Ella) என்றும் குறிப்பிடப்படும் அருவியானது இலங்கையின்  மத்திய மாகாணத்தின் மாத்தளை நக்கிள்ஸ் மலைத்தொடரில் அலகோலா தோட்டத்தில் அமைந்துள்ள அருவியாகும்.  காலனித்துவ காலத்தில் ஆளுகையில் இருந்த ஆலன் கோலன் என்ற தேயிலைத் தோட்டக்காரரின் நினைவாக இந்த அருவிக்கு இப்பெயரிடப்பட்டது.

மேற்கோள்கள் 

இலங்கையின் அருவிகள்
ஷசாம்! பியூரி ஒப் தி காட்சு

ஷசாம்! பியூரி ஒப் தி காட்சு () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது ஷசாம் என்ற டிசி காமிக்ஸ் வரைகதையில் தோன்றிய மீநாயகன் கதாபாத்திரத்தை மையமாகக் கொண்டு நியூ லைன் சினிமா, மேட் கோஸ்ட் புரொடக்சன்சு, தி சப்பிரான் கம்பெனி மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் உலகம் முழுவதும் விநியோகம் செய்யப்படுகிறது.

இது டிசி நீட்டிக்கப்பட்ட பிரபஞ்சத்தின் பன்னிரட்டாவது திரைப்படமாகவும் 2019 ஆம் ஆண்டு வெளியான ஷசாம்! என்ற திரைப்படத்தின் தொடர்சியாகவும் உருவாக்கப்பட்டுள்ளது. இந்த திரைப்படத்தை டேவிட் எப். சாண்ட்பெர்க்கு என்பவர் இயக்க, கென்றி கெய்டன் மற்றும் கிறிஸ் மோர்கன் ஆகியோர் திரைக்கதை எழுத, சக்கரி லெவி, அசர் ஏஞ்சல், ஜாக் இடிலன் கிரேசர், திஜிமோன் கவுன்சோ, ரேச்சல் சீக்லர், கெலன் மிரென் மற்றும் இலூசி லியு போன்ற பலர் நடித்துள்ளார்கள். 

ஷசாம்! பியூரி ஒப் தி காட்சு படம் மார்ச்சு 14, 2023 அன்று லாஸ் ஏஞ்சல்ஸில் உள்ள பாக்சு வில்லேஜ் தியேட்டரில் திரையிடப்பட்டது, மற்றும் மார்ச்சு 17 அன்று அமெரிக்காவில் வெளியிடப்பட்டது. இந்தத் திரைப்படம் விமர்சகர்களிடமிருந்து கலவையான விமர்சனங்களைப் பெற்று உலகளவில் $125 மில்லியன் தயாரிப்பு செலவில் $134 மில்லியன் வசூலித்தது.

மேற்கோள்கள்

வெளி இணைப்புகள்
 

2023 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க சாகச திரைப்படங்கள்
அமெரிக்க அதிரடித் திரைப்படங்கள்
தொடர் திரைப்படங்கள்
அமெரிக்க நகைச்சுவை திரைப்படங்கள்
அமெரிக்க கற்பனை திரைப்படங்கள்
நியூ லைன் சினிமா திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்
திரைப்படத்துறையில் கோவிட்-19 தொற்றுநோயின் தாக்கம்
மோகினியாட்டம் (திரைப்படம்)

மோகினியாட்டம் என்பது ஸ்ரீகுமரன் தம்பி இயக்கி 1976 ஆம் ஆண்டு வெளிவந்த இந்திய மலையாளத் திரைப்படமாகும். இப்படத்தில் அடூர் பாசி, இலட்சுமி, டிஆர் ஓமனா மற்றும் நிலம்பூர் பாலன் ஆகியோர் முக்கிய வேடங்களில் நடித்துள்ளனர். படத்திற்கு ஜி. தேவராஜன் இசையமைத்துள்ளார் .

இப்படத்திற்காக பி.எஸ்.நிவாஸ் சிறந்த ஒளிப்பதிவாளருக்கான தேசிய விருது பெற்றார். இப்படம் மூன்று தென்னிந்திய பிலிம்பேர் விருதுகளை வென்றது.

நடிகர்கள் 

 அடூர் பாசி கிருஷ்ணன்
 லட்சுமி மோகினி
 டி. ஆர். ஓமனா நளினி
 நீலம்பூர் பாலன் பணிக்கர்
 பி.என்.மேனன் நடிகர் கே.என்.பணிக்கர்
 மணியப்பிள்ளை ராஜு வேலை தேடுவோன்
 பாபு நந்தகோடு மாப்பிள்ளை
 கே.பி.உம்மர் நரேந்திரன்
 கனகதுர்கா அனசுயா
 எம்.ஜி.சோமன் வேணு
 மல்லிகா சுகுமாரன் ரஞ்சினி
 மாஸ்டர் ராஜகுமாரன் தம்பி சிறுவயது சிந்து
 டி.பி.மாதவன் நளினாவின் கணவன்
 ஜகதி ஸ்ரீகுமார் ரஞ்சினியின் காதலன்
 விஜயன் குட்டி 
 வாஞ்சியூர் ராதா நிர்மலாவின் அத்தை
 மாஞ்சேரி சந்திரன் ஓட்டல் வரவேற்பாளர்
 பி.ஆர்.மேனன் தொழிலதிபர்
 பிரதாபசந்திரன் இராகவன் நாயர்
 ஹரிப்பாடு சோமன் வீட்டு வேலையாள் 
 கிரிஜா ஸ்ரீதேவி
 மாஸ்டர் சேகர் சிந்து

ஒலிப்பதிவு 
ஜி.தேவராஜன் இசையமைத்துள்ள இந்த பாடல் வரிகளை ஸ்ரீகுமரன் தம்பி மற்றும் ஜெயதேவர் எழுதியுள்ளனர்.

விருதுகள் 
 பிலிம்பேர் விருதுகள் தென்னிந்தியா - 1976

 சிறந்த திரைப்படம் - மலையாளம் - ராஜி & தப்சி 
 சிறந்த இயக்குநர் - மலையாளம் - ஸ்ரீகுமரன் தம்பி 
 சிறந்த நடிகை - மலையாளம் - லட்சுமி

மேற்கோள்கள்

வெளி இணைப்புகள் 
 

இந்தியப் பெண்ணியத் திரைப்படங்கள்
இந்திய மலையாளத் திரைப்படங்கள்
1976 மலையாளத் திரைப்படங்கள்
வேம்பநாடு (திரைப்படம்)

வேம்பநாடு 1990 ஆம் ஆண்டு வெளிவந்த மலையாளத் திரைப்படமாகும், பேராசிரியர் . சிவபிரசாத் இயக்கத்தில் வெளியிடப்பட்ட இப்படத்தில் அஜீஸ், மகேஷ், ஜெயபாரதி ஆகியோர் முக்கிய வேடங்களில் நடித்துள்ளனர். இது உரையாடல்கள் இல்லாத இந்த சோதனைத் திரைப்படமாகும். இப்படம் 1990 ஆம் ஆண்டுக்கான கேரள மாநில திரைப்பட விருது - சிறப்பு ஜூரி விருதை வென்றது. மேலும் இது 1991 ஆம் ஆண்டு மெட்ராஸ் திரைப்பட விழாவின் பனோரமா பிரிவில் திரையிடப்பட்டது. திரைப்பட விமர்சகர் கோழிக்கோடன் தனது எல்லா காலத்திலும் 10 சிறந்த மலையாளத் திரைப்படங்களின் பட்டியலில் இந்தப் படத்தையும் சேர்த்துள்ளார்.

நடிகர்கள் 

 அஜீஸ்
 மகேஷ்
 ஜெயபாரதி
 ரஞ்சினி
 டி.என்.கோபிநாதன் நாயர்
 பாபு நம்பூதிரி
 காவேரி
 தெஸ்னி கான்
 குட்டியேததி விலாசினி

மேற்கோள்கள் 

1991 மலையாளத் திரைப்படங்கள்
இந்திய மலையாளத் திரைப்படங்கள்
டேவிட் எப். சாண்ட்பெர்க்கு

டேவிட் எப். சாண்ட்பெர்க்கு () (பிறப்பு: 21 சனவரி 1981) என்பவர் சுவீடன் நாட்டு திரைக்கதை ஆசிரியர், திரைப்பட இயக்குநர், படத்தொகுப்பாளர் மற்றும் திரைப்படத் தயாரிப்பாளர் ஆவார். இவர் பல குறும் படங்களுக்கும் மற்றும் லைட்ஸ் அவுட் (2016), அன்னாபெல்: கிரேயேசன் (2017) போன்ற திகில் திரைப்படங்களுக்கு பிரபலமானவர். அதை தொடர்ந்து ஷசாம்! (2019), ஷசாம்! பியூரி ஒப் தி காட்சு (2022) போன்ற டிசி நீட்டிக்கப்பட்ட பிரபஞ்சத் திரைப்படங்களிலும் பணிபுரிந்துள்ளார்.

ஆரம்ப கால வாழ்க்கை
டேவிட் எப். சாண்ட்பெர்க்கு என்பவர் சனவரி 21, 1981 ஆம் ஆண்டில் சுவீடன் நாட்டில் ஜான்கோபிங்கில் பிறந்தார். இவரது சிறுவயதிலிருந்து பல திரைப்படங்களைப் பார்த்து வளர்ந்தார்.  இவர் இளம் வயதிலேயே ஒரு காணொளி கடையில் பணிபுரிந்தார், மேலும் திரைப்படத் தயாரிப்பிற்காக தனது சொந்த படப்பிடிப்பு சாதனத்தை வாங்குவதற்காக பணத்தைச் சேமித்தார்.

மேற்கோள்கள்

வெளி இணைப்புகள்  
 

1981 பிறப்புகள்
வாழும் நபர்கள்
திகில் திரைப்பட இயக்குநர்கள்
திரைப்பட இயக்குநர்கள்
திரைப்படத் தயாரிப்பாளர்கள்
திரைப்படத் தொகுப்பாளர்கள்
திரைக்கதை ஆசிரியர்கள்
ஒன்னு சிரிக்கு

ஒண்ணு சிரிக்கு என்பது 1983 ஆம் ஆண்டில் வெளிவந்த இந்திய மலையாள மொழித் திரைப்படமாகும். இப்படம் பிஜி விஸ்வம்பரனின் இயக்கத்தில் உருவானது. இப்படத்தில் மம்முட்டி, ஸ்வப்னா, அடூர் பாசி, ராஜ் குமார் மற்றும் ஜலஜா ஆகியோர் முக்கிய வேடங்களில் நடித்திருந்தனர். படத்திற்கு ஜான்சன் இசையமைத்தார்.

நடிகர்கள் 
 உன்னிகிருஷ்ணனாக மம்முட்டி
 ரோகினி மேனனாக ஸ்வப்னா
 கிருஷ்ணன் நாயராக அடூர் பாசி
 ராஜுவாக ராஜ் குமார்
 ஊர்மிளா மேனனாக ஜலஜா
 கோவிந்தன்குட்டியாக கே.பி.உம்மர்
 ராதாவாக சுகுமாரி
 அனந்தபத்மநாபன் ஐயராக சங்கரடி
 டாக்டர் ஜார்ஜாக நெடுமுடி வேணு
 ரோகினியின் தாயாக சாந்தகுமாரி
 ரோகிணியின் அக்காவாக வடிவுக்கரசி
 குந்தரா ஜானி

ஒலிப்பதிவு 
பூவாச்சல் காதரின் பாடல் வரிகளுக்கு ஜான்சன் இசையமைத்துள்ளார்.

மேற்கோள்கள்

வெளி இணைப்புகள் 
 

1983 மலையாளத் திரைப்படங்கள்
இந்திய மலையாளத் திரைப்படங்கள்
தென்மேற்கு பினாங்கு தீவு மாவட்டம்

தென்மேற்கு பினாங்கு தீவு மாவட்டம் (ஆங்கிலம்: Southwest Penang Island District; மலாய்: Daerah Barat Daya Pulau Pinang; சீனம்: 西南县); ஜாவி: دايره بارت داي ڤولاو) என்பது மலேசியாவின் பினாங்கு மாநிலத்தில் உள்ள ஒரு மாவட்டம். இந்த மாவட்டத்தின் பெரும் நகரமாக  பாயான் லெப்பாஸ் நகரம் உள்ளது. 

இந்த மாவட்டம் பினாங்குத் தீவின் தென்மேற்குப் பகுதியில் பாதியை உள்ளடக்கியது; மற்றும் கிழக்குப் பகுதியில் வடகிழக்கு பினாங்கு தீவு மாவட்டத்தின் எல்லையாக உள்ளது.

இது  பரப்பளவைக் கொண்ட மாநிலம். மற்றும் 2020-ஆம் ஆண்டு நிலவரப்படி இதன் மக்கள்தொகை 197,131. இந்த மாவட்டத்தின் நிர்வாக மையமாக பாலிக் புலாவ் நகரம் உள்ளது. பாயான் லெப்பாஸ் நகரம் இந்த மாவட்டத்தின் மிகப்பெரிய நகரமாகும்.

வரலாறு 

1786-ஆம் ஆண்டில், பிரித்தானிய கிழக்கிந்திய நிறுவனம் (British East India Company), பினாங்குத் தீவின் கட்டுப்பாட்டைத் தன்னகப் படுத்தியது. பினாங்குத் தீவின் வடகிழக்கு முனையில் ஜார்ஜ் டவுன் நகரத்தை நிறுவியது. 

அதன் பின்னர் பல பத்தாண்டுகளாக, ஜார்ஜ் டவுன் நகரில் இருந்து பினாங்குத் தீவு நேரடியாக நிர்வாகம் செய்யப்பட்டு வந்தது. அந்தக் கட்டத்தில், பினாங்கில் எந்த ஒரு நிர்வாகப் பிரிவும் அமைக்கப்படவில்லை.

பாலிக் பூலாவ்

1888-ஆம் ஆண்டில், பினாங்குத் தீவின் தென்மேற்கில் உள்ள பாலிக் புலாவ் பகுதியில் ஒரு மாவட்டமும்; ஒரு நில அலுவலகமும் நிறுவப்பட்டது. இவ்வாறு தான், தென்மேற்கு பினாங்கு தீவு மாவட்டம் உருவாக்கப்பட்டது. 

அந்த வகையில், அப்போதையக் காலக்கட்டத்தில், பினாங்கு தீவு இரண்டு பெரும் மாவட்டங்களாகப் பிரிக்கப்பட்டு இருந்தது. இரண்டு மாவட்டங்களும் 1890-ஆம் ஆண்டுகளில் பினாங்கின் அதிகாரப்பூர்வ வரைபடங்களில் காட்சிப்படுத்தபட்டு இருந்தன.

புவியியல்

இந்தத் தென்மேற்கு பினாங்கு தீவு மாவட்டம்; பினாங்குத் தீவின் தெற்குப் பகுதியையும் மற்றும் பினாங்குத் தீவின் மேற்குப் பகுதியில் உள்ள மத்திய மலைத் தொடர்களின் சில பகுதிகளையும் உள்ளடக்கியது. மாவட்டத்தின் கீழ் பின்வரும் நகரங்கள் மற்றும் குடியிருப்பு பகுதிகள் உள்ளன.

நகரங்கள்

குடியிருப்பு பகுதிகள் மற்றும் கிராமங்கள்

தென்மேற்கு பினாங்குத் தீவு மாவட்டத்தின் தமிழ்ப்பள்ளிகள் 
மலேசியா; பினாங்கு; தென்மேற்கு பினாங்கு தீவு மாவட்டத்தில் (North Seberang Perai District); 2 தமிழ்ப்பள்ளிகள் உள்ளன. அவற்றில் 201 மாணவர்கள் பயில்கிறார்கள். 28 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.

பினாங்கு மாநிலத்தில் உள்ள மாவட்டங்கள்

 ☆ மத்திய செபராங் பிறை மாவட்டம் - (Central Seberang Perai District)
 ☆ வட செபராங் பிறை மாவட்டம் - (North Seberang Perai District)
 ☆ வடகிழக்கு பினாங்கு தீவு மாவட்டம் - (Northeast Penang Island District )
 ☆ தென் செபராங் பிறை மாவட்டம் - (South Seberang Perai District)
 ☆ தென்மேற்கு பினாங்கு தீவு மாவட்டம் - (Southwest Penang Island District)

மேற்கோள்கள்

வெளி இணைப்புகள் 

மலேசியாவின் மாவட்டங்கள்
பினாங்கு
ரேச்சல் சீக்லர்

ரேச்சல் அன் ஜெக்லர் () என்பவர் அமெரிக்க நாட்டு நடிகை மற்றும் பாடகி ஆவார். இவர் 2021 இல் 'வெஸ்ட் சைட் ஸ்டோரி' என்ற இசை நாடகத்தில் மரியா வாஸ்குவேஸாக நடித்ததற்காக, சிறந்த நடிகைக்கான கோல்டன் குளோப் விருதில் - மோஷன் பிக்சர் நகைச்சுவை அல்லது இசை என்ற விருதை வென்றார். இந்த விருதை பெற்ற  கொலம்பிய வம்சாவளியைச் சேர்ந்த முதல் நடிகை மற்றும் இளம் நடிகை ஆவார்.

இவர் 2022 ஆம் ஆண்டில்  டிசி நீட்டிக்கப்பட்ட பிரபஞ்சப் திரைபபடமான ஷசாம்! பியூரி ஒப் தி காட்சு என்ற படத்தில் நடித்துள்ளார்.

மேற்கோள்கள்

வெளி இணைப்புகள்  
 

2001 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்கப் பாடகிகள்
மீநாயகன் திரைப்பட நடிகர்கள்
இருமெத்தில் இருதயோபாசுபாரிக் அமிலம்

இருமெத்தில் இருதயோபாசுபாரிக் அமிலம் (Dimethyl dithiophosphoric acid) என்பது CH3O)2PS2H. என்ற மூலக்கூற்று வாய்ப்பாட்டால் விவரிக்கப்படும் கரிம பாசுபரசு சேர்மமாகும். மாலாதயோன் என்ற கரிமபாசுபேட்டு பூச்சிக்கொல்லியை உற்பத்தி செய்வதற்கான முன்னோடிச் சேர்மமாக இச்சேர்மம் பயன்படுகிறது. இதன் மாதிரிகள் சில அடர் நிறத்தில் காணப்பட்டாலும்  இருமெத்தில் இருதயோபாசுபாரிக் அமிலம்  நிறமற்ற நீர்மமாகும். இந்நீர்மத்தை காய்ச்சி வட்டிகட்டவும் முடியும்.

தயாரிப்பு 
பாசுபரசு பெண்டாசல்பைடுடன் மெத்தனாலைச் சேர்த்து வினைபுரியச் செய்வதனால் இருமெத்தில் இருதயோபாசுபாரிக் அமிலம் உருவாகிறது. 
P2S5  +  4 CH3OH    →  2 (CH3O)2PS2H  +  H2S

இதையும் காண்க 
 ஈரெத்தில் இருதயோபாசுபாரிக் அமிலம்

மேற்கோள்கள் 

எத்தில் எசுத்தர்கள்
பாசுப்போரோதயோயேட்டுகள்
மெத்தாக்சி சேர்மங்கள்
இலூசி லியு

இலூசி லியு () (பிறப்பு: திசம்பர் 2, 1968) என்பவர் அமெரிக்க நாட்டு நடிகை, திரைப்படத் தயாரிப்பாளர், இயக்குநர் மற்றும் கலைஞர் ஆவார். இவர் 1990 ஆம் ஆண்டு முதல் பேய்பாக் (1990), ஷாங்காய் நூன் (2000), சிகாகோ (2002), கில் பில்: வால்யூம் 1 (2003), லக்கி நம்பர் லெவன் (2006), போன்ற பல திரைப்படங்களில் நடித்ததன் மூலம் மிகவும் அறியப்படும் நடிகை ஆனார். அத்துடன் இவர் குங் பூ பாண்டா உரிமையில் (2008-2016) மாஸ்டர் வைப்பர் மற்றும் டிங்கர் பெல் தொடரில் (2008-2014) சில்வர்மிஸ்ட்டிற்காக குரல் நடிப்பை வழங்கியுள்ளார். இவர் 2022 ஆம் ஆண்டில் டிசி நீட்டிக்கப்பட்ட பிரபஞ்சப் திரைப்படமான ஷசாம்! பியூரி ஒப் தி காட்சு என்ற படத்தில் நடித்துள்ளார்.

ஆரம்ப கால வாழ்க்கை
லியு டிசம்பர் 2, 1968 அன்று நியூயார்க்கில் உள்ள  குயின்ஸில் உள்ள ஜாக்சன் ஹைட்ஸ் என்ற இடத்தில் சிசிலியா மற்றும் டாம் லியு ஆகியோருக்கு மூன்று குழந்தைகளில் அவர் இளையவராக பிறந்தார். உயர்நிலைப் பள்ளியில், அவர் அலெக்சிஸ் என்ற நடுத்தர பெயரை சூட்டிக்கொண்டார். இவரின் பெற்றோர் பெய்ஜிங் மற்றும் ஷாங்காயிலிருந்து குடிபெயர்ந்தவர்கள். இவருக்கு ஜான் என்ற ஒரு மூத்த சகோதரரும் ஜென்னி என்ற ஒரு மூத்த சகோதரியும் உண்டு.

மேற்கோள்கள்

வெளி இணைப்புகள்  
 

1968 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்கப் பாடகிகள்
மீநாயகன் திரைப்பட நடிகர்கள்
ஓலு துணை வலயம்

ஓலு துணை வலயம் என்பது 2009 முதல் நிலவுகையிலுள்ள வடக்கு ஒசுத்திரோபொத்தினியாவின் துணைப்பிரிவும், பின்லாந்தின் துணை வலயங்களில் ஒன்றுமாகும்.

நகராட்சிகள்

 ஐலுவோடோ
 கெம்பலே
 லிமிங்கா
 லுமியோக்கி
 முகோசு
 ஓலு
 துர்னாவா

அரசியல்
2018 பின்லாந்துக் குடியரசுத் தலைவர் தேர்தலின் முடிவுகள்:

 சௌலி நீனிசுட்டோ   57.4%
 பெக்கா ஆவிசுட்டோ   12.4%
 பாவோ வௌருனென்   9.4%
 மத்தி வன்கானென்   6.9%
 லோரா உகுட்டசாரி   6.8%
 மெர்யா குல்லோனென்   4.5%
 தூலா ஆடைனென்   2.1%
 நீல்சு தோர்வால்ட்சு   0.6%

மேற்கோள்கள்

பின்லாந்தின் துணை வலயங்கள்
வடக்கு ஒசுத்திரோபொத்தினியப் புவியியல்
இராகம் தேடும் பல்லவி

இராகம் தேடும் பல்லவி (Raagam Thedum Pallavi 1982 ஆம் ஆண்டு மார்ச்சு மாதம் 12 ஆம் தேதியன்று  வெளிவந்த இந்திய தமிழ்த் திரைப்படம் ஆகும்.  டி. ராஜேந்தரின் கதை, திரைக்கதை, வசனம், பாடல்கள், இசை, இயக்கத்தில் வெளியான இப்படத்தில் ராஜீவ், சங்கர், ராம்ஜி, அனு ஆகியோர் முக்கிய கதாபாத்திரத்தில் நடித்திருந்தனர்.

நடிகர்கள் 
 ராஜீவ்
 சங்கர்
 ராம்ஜி (அறிமுகம்)
 அனு (அறிமுகம்) 
 வெண்ணிற ஆடை மூர்த்தி
 கல்லாப்பெட்டி சிங்காரம்
 கே. கே. சௌந்தர்
 காஜா ஷெரீப்
 தஞ்சை ஜான்சன்
 மாஸ்டர் செந்தில் 
 காந்திமதி
 வி. கே. பத்மினி 
 குமாரி இந்திரா 
 பேபி சாந்தி
 காக்கிநாடா சியாமளா
 மாயா
 சுமங்கலி
 சூரியா
 பத்மா
 ஜோதிலட்சுமி - (நடனம்)
 ஜெயமாலினி - (நடனம்) 
 சில்க் ஸ்மிதா - (நடனம்)

பாடல்கள் 
இத்திரைப்படத்தில் டி. ராஜேந்தர் பாடல்களை இயற்றி இசையமைத்தார்.

மேற்கோள்கள்

வெளி இணைப்புகள் 
 இராகம் தேடும் பல்லவி
 திரைப்படத்தின் பாடல்கள் 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ராஜேந்தர் இயக்கிய திரைப்படங்கள்
டி. ராஜேந்தர் இசையமைத்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
காந்திமதி நடித்த திரைப்படங்கள்
சில்க் ஸ்மிதா நடித்த திரைப்படங்கள்
அல்வானைட்டு

அல்வானைட்டு (Alvanite) என்பது (Zn,Ni)Al(VO)(OH)·2HO என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அனைத்துலக கனிமவியம் சங்கம் ஏ.எல்.வி. என்ற குறியீட்டால் இக்கனிமத்தை அடையாளப்படுத்துகிறது.  துத்தநாக நிக்கல் அலுமினியம் வனேடேட்டு கனிமமான இது தெற்கு கசக்கசுத்தான் நாட்டின் கரட்டாவ் மலைகளில்  கண்டுபிடிக்கப்பட்டது.

மேற்கோள்கள்

வெளி இணைப்புகள் 
 Alvanite data sheet
 Alvanite  on the Handbook of Mineralogy

கனிமங்கள்
துத்தநாகக் கனிமங்கள்
நிக்கல் கனிமங்கள்
அலுமினியம் கனிமங்கள்
வனேடியம் கனிமங்கள்
க. ந. இராமச்சந்திரன்

க. ந. இராமச்சந்திரன் (K. N. Ramachandran)(பிறப்பு மார்ச் 4, 1930) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் ஆண்டிமடம் சட்டமன்றத் தொகுதியிலிருந்து 1967-ஆம் ஆண்டு நடைபெற்ற தேர்தலில் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

மாநில சட்டமன்றத்திற்குத் தேர்ந்தெடுக்கப்படுவதற்கு முன்பு, இவர் அரசுக் கல்லூரிகளில் பேராசிரியராகவும் ஆய்வாளராகவும் பணியாற்றினார். இவர் பேராசிரியராக இருந்த காலத்தில், தேசிய மாணவர் படையில் படைத்தலைவராக இருந்தார். சென்னை பச்சையப்பன் கல்லூரியில் தமிழில் பட்டம் பெற்றார். இவரது நெருங்கிய நண்பரும் வகுப்புத் தோழருமான முரசொலி மாறன் முன்னாள் நாடாளுமன்ற உறுப்பினரும், இந்திய அரசின் தொழில் மற்றும் வர்த்தக அமைச்சருமானவர் ஆவார். கல்லூரியில் இராமச்சந்திரனின் சமகாலத்தவர்களாக நாஞ்சில் கி. மனோகரன் மற்றும் மருத்துவர் சொக்கலிங்கம் இருந்தனர். முன்னாள் நிதியமைச்சர் க. அன்பழகன் இவருடன் பேராசிரியராகப் பணியாற்றியவர்.

இராமச்சந்திரன் இரண்டு புத்தகங்களை எழுதியுள்ளார். இவை 1960களின் பிற்பகுதியிலும் 1970களின் முற்பகுதியிலும் தமிழ்நாடு முழுவதும் உள்ள உயர்நிலைப் பள்ளிகளில் விரிவுபடுத்தப்படாத புத்தகங்களாக அறிஞர் அண்ணா மற்றும் தந்தை பெரியார் பற்றியவையாகும்.

மேற்கோள்கள் 

1930 பிறப்புகள்
திராவிட முன்னேற்றக் கழக சட்டமன்ற உறுப்பினர்கள்
4 ஆவது தமிழ்நாடு சட்டமன்ற உறுப்பினர்கள்
அரியலூர் மாவட்ட நபர்கள்
கடச்சிரா அருள்மிகு திருக்கபாலம் சிவன் கோவில்

கடச்சிரா திருக்கபாலம் சிவன் கோவில், இந்தியாவின் கேரள மாநிலத்தின் கண்ணூர் மாவட்டத்தில் பெரளசேரியில், அஞ்சரகண்டி ஆற்றின் கரையில் அமைந்துள்ள சிவன் கோவிலாகும்.

கோவில் 
இது ஒரு பழமையான இந்து சமயக் கோவிலாகும். இந்த ஆலயம் தட்சிணாமூர்த்தியின் உறைவிடம் ஆகும். சிவபெருமானின் அம்சமாகக் கருதப்படும் தட்சிணாமூர்த்தி அனைத்து வகையான அறிவுக்கும் குரு ஆவார்.  இக்கோவிலில், ஒன்றுக்கொன்று அருகருகே, இரண்டு கிழக்கு நோக்கிய சன்னதிகள் உள்ளன. கோவிலின் தென்புறமுள்ள சன்னதியில் அருள்மிகு திருக்கபாலேச்வரர் (சிவன்) குடிகொண்டுள்ளார். வடபுறம் உள்ள சன்னதியில் சிவபெருமான் யோகவடிவில் காட்சி தருகிறார்.

வரலாறு 
நாட்டுப்புறக் கதைகளின்படி, பரசுராம முனிவர் இச்சிலையை நிறுவியதாகக் கருதப்படுகிறது. கேரளாவில் உள்ள 108 புகழ்பெற்ற சிவன் கோவில்களில் இதுவும் ஒன்று.  108 சிவாலயங்களுள் குறிப்பிடப்படும் மூன்று திருக்கபாலீஸ்வரம் கோவில்களில் இதுவும் ஒன்று. மற்ற இரண்டு சிவன் கோவில்கள் பத்தனம்திட்டா மாவட்டத்தில் உள்ள நிரணம் (நிரணம் திருக்கபாலீஸ்வரம் தட்சிணாமூர்த்தி கோவில்) மற்றும் கோழிக்கோடு மாவட்டத்தில் நாதாபுரம் (நாதபுரம் இரிங்கன்னூர் சிவன் கோவில்) ஆகியனவாகும்.

அமைவிடம் 
கண்ணூர் - கூத்துபரம்பா மாநில நெடுஞ்சாலையில், பேரளச்சேரி சந்திப்புக்கு அருகில் உள்ள கடச்சிராவில் இக்கோவில் அமைந்துள்ளது.

மேலும் காண்க 
 108 சிவன் கோயில்கள்

கோவில் புகைப்படங்கள்

மேற்கோள்கள் 

கண்ணூர் மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
நானோபைரசு

நானோபைரசு (Nannophrys) என்பது இலங்கையில் மட்டும் காணக்கூடிய தவளை பேரினமாகும். இது பெரிய தவளை குடும்பமான இராணிடேயில் வைக்கப்பட்டது. ஆனால் டி. என். ஏ. வரிசைகளைப் பயன்படுத்தி மேற்கொள்ளப்பட்ட இன உறவு முறை ஆய்வின் முடிவில் இப்போது டைகுரோகுளோசிடே குடும்பத்தில் சேர்க்கப்பட்டுள்ளது. இவை சில நேரங்களில் மெலிந்தஉடல் தவளைகள் என்ற பொதுவான பெயரில் அறியப்படுகின்றன.

சூழலியல் 
நானோபைரசு பேரினத்தினைச் சார்ந்த சிற்றினத் தவளைகள் தட்டையான உடலினைக் கொண்டுள்ளன. இவை தெளிவான நீர் ஓடைகளுக்கு அருகே குறுகிய, கிடைமட்ட பாறை பிளவுகளுக்கு இடையில் வாழ்கின்றன.

இனங்கள் 
இப்பேரினத்தின் கீழ் நான்கு சிற்றினங்கள் உள்ளன. அவை:

 நானோபைரசு சிலோனென்சிசு குந்தர், 1869
 †நானோபைரசு குந்தேரி பெளலெஜ்சர், 1882 (அழிந்து விட்டது)
 நானோபைரசு மர்மோராடா கிர்திசின்கே, 1946
 நானோபைரசு நாயேகை பெர்னாண்டோ, விக்கிரமசிங்க மற்றும் ரொட்ரிகோ, 2007

மேற்கோள்கள் 

தவளைகள்
நீர்நில வாழ்வனப் பேரினங்கள்
தாமரத்தோணி

தாமரத்தோணி என்பது கிராஸ்பெல்ட் மணியின் இயக்கத்தில் 1975 ஆம் ஆண்டு வெளிவந்த இந்திய மலையாளத் திரைப்படமாகும். இப்படத்தில் பிரேம் நசீர், ஜெயபாரதி, அடூர் பாசி, பகதூர் ஆகியோர் முக்கிய வேடங்களில் நடித்துள்ளனர். படத்திற்கு ஆர்.கே.சேகர் இசையமைத்துள்ளார்.

நடிகர்கள்

ஒலிப்பதிவு 
இசையமைத்தவர் ஆர்.கே.சேகர் மற்றும் பாடல் வரிகளை வயலார் எழுதியுள்ளார்.

மேற்கோள்கள்

வெளி இணைப்புகள் 

 

1975 மலையாளத் திரைப்படங்கள்
இந்திய மலையாளத் திரைப்படங்கள்
ஓம்ப்ரானா

{{Taxobox
| color = yellow
| name = ஓம்ப்ரானா
| status = LC 
| status_system = IUCN3.1
| status_ref = 
| image =Ombrana sikimensis from Sclater, 1892.jpg
| image_width = 200px
| image_caption = 
நானோரானா மெடாக்ஜென்சிசு
| regnum = விலங்கு
| divisio = முதுகுநாணி
| classis = நீர்நில வாழ்வன
| ordo = வாலற்றன
| familia = டைகுரோகுளோசிடே
| genus = ஓம்ப்ரானா
| genus_authority = துபாயிசு, 1992
| taxon = ஓம்ப்ரானா சிக்கிமென்சிசு
| authority = (ஜெர்டன், 1870)
| synonyms =
 'சபிராணா சிக்கிமென்சிசு (ஜெர்டன், 1870)
 இராணா அசாமென்சிசு சிலேட்டர், 1892
}}ஓம்ப்ரானா (Ombrana) என்பது டைகுரோகுளோசிடே குடும்பத்தில் உள்ள தவளைப் பேரினமாகும். இது ஓம்ப்ரானா சிக்கிமென்சிசு என்ற ஒற்றை சிற்றினத்தைக் கொண்டுள்ளது. இந்த பேரினத்தின் செல்லுபடியாகும் தன்மை தற்போது நிச்சயமற்றதாக கருதப்படுகிறது.ஒம்ப்ரானா சிக்கிமென்சிசு'' மத்திய மற்றும் கிழக்கு நேபாளத்திலும் வடகிழக்கு இந்தியாவின் சில பகுதிகளிலும் (சிக்கிம், மேற்கு வங்காளம் மற்றும் மேகாலயா) காணப்படுகிறது. பூட்டானிலும் சில இடங்களில் இது காணப்படலாம். இந்த தவளைப் பேரினம் கடல் மட்டத்திலிருந்து சுமார்  வரை உயரத்தில் பதிவு செய்யப்பட்டுள்ளது.

மேற்கோள்கள்

வெளி இணைப்புகள் 

 ITIS பக்கம்

தவளைகள்
நீர்நில வாழ்வனப் பேரினங்கள்
அலோபா

அலோபா (Allopa) என்பது டைகுரோகுளோசிடே குடும்பத்தில் உள்ள குறைந்த எண்ணிக்கையிலான சிற்றினங்களைக் கொண்ட தவளைப் பேரினமாகும். இவை இந்தியாவில் காஷ்மீர் மாநிலத்திலும் பாக்கித்தானிலும் மட்டுமே காணப்படுகின்றன. இந்த பேரினத்தின் தொகுதிப் பிறப்பு குறித்த மூலக்கூறு ஆய்வுகள் நடைபெறாத காரணத்தினால் இதனுடைய வகைப்பாட்டியல் நிலை நிச்சயமற்றதாக உள்ளது.

சிற்றினங்கள் 
அலோபா பேரினத்தின் கீழ் இரண்டு அங்கீகரிக்கப்பட்ட சிற்றினங்கள் மட்டுமே உள்ளன:

 அலோபா பார்மோசென்சிசு (கான் மற்றும் தஸ்னிம், 1989)
 அலோபா ஹசரென்சிசு (துபாயிசு மற்றும் கான், 1979)

அலோபா பார்மோசென்சிசு என்பது அலோபா ஹசரென்சிசுவாக இருக்கலாம் என்றும் கருதப்படுகிறது.

மேற்கோள்கள் 

தவளைகள்
நீர்நில வாழ்வனப் பேரினங்கள்
வி. முரளிதரன்

வெல்லம்வெள்ளி முரளிதரன் (Vellamvelly Muraleedharan) (பிறப்பு: 12 டிசம்பர் 1958) கேரள பாரதிய ஜனதா கட்சி அரசியல்வாதி ஆவார். இவர் தற்போது இவர் 30 மே 2019 முதல் நாடாளுமன்ற விவகாரங்களுக்கான இணை அமைச்சராகவும் மற்றும் இந்திய வெளியுறவுத் துறை இணை அமைச்சராகவும்  உள்ளார்.இவர் 3 ஏப்ரல் 2018 அன்று நாடாளுமன்ற மாநிலங்களவை உறுப்பினராக மகாராட்டிரம் மாநிலத்திலிருந்து தேர்ந்தெடுக்கப்பட்டார். மேலும் இவர் 12 சூன் 2019 முதல்  மாநிலங்களவை பாரதிய ஜனதா கட்சி உறுப்பினர்களின் துணை கொறடாவாக உள்ளார்.

வகித்த பதவிகள்
1981–1983: மண்டல அமைப்புச் செயலாளர், கோழிக்கோடு, அகில பாரத வித்தியார்த்தி பரிசத்
1983–1994: கேரள மாநில அமைப்புச் செயலாளர், அகில பாரத வித்தியார்த்தி பரிசத்
1987–1990: அகில இந்திய செயலாளர்,  ABVP.
1994–1996: அகில இந்திய பொதுச்செய்லாளர், ABVP 
1999–2002: துணைத் தலைவர் நேரு யுவ கேந்திரா சங்கதன் 
2002–2004: தலைமை இயக்குநர், நேரு யுவ கேந்திரா சங்கதன்
2004: தேசிய ஒருங்கிணைப்பாளர், பாரதிய ஜனதா கட்சியின் தொண்டு நிறுவனம்
2005: ஒருங்கிணைப்பாளர், அகில இந்திய பாரதிய ஜனதா கட்சியின் பயிற்சி மையம்  
2006–2010:துணைத்தலைவர், கேரள மாநில பஜக  
2010–2015: தலைவர், கேரள மாநில பஜக 
2018 ஏப்ரல்: மாநிலங்களவை உறுப்பினர் 
2018 ஆகஸ்டு: ஆந்திர மாநில பாஜக பொறுப்பாளர்
மே 2019 முதல் -  இந்திய வெளியுறவுத் துறை இணை அமைச்சர்

மேற்கோள்கள்

வெளி இணைப்புகள்
 Janata Party State Presidents 

1958 பிறப்புகள்
கேரளாவைச் சேர்ந்த பாரதிய ஜனதா கட்சி அரசியல்வாதிகள்
கண்ணூர் மாவட்ட நபர்கள்
இதா இவிடே வரே (திரைப்படம்)

இதா இவிடே வரே என்பது 1978 ஆம் ஆண்டு வெளியான இந்திய மலையாளத் திரைப்படமாகும், இது IV சசி இயக்கத்தில் ஹரி போத்தனால் தயாரிக்கப்பட்டது. இப்படத்தில் மது, எம்ஜி சோமன், சாரதா, ஜெயபாரதி, ஜெயன் ஆகியோர் முக்கிய வேடங்களில் நடித்துள்ளனர். இந்தப் படத்தின் மாபெரும் வெற்றிக்குப் பிறகு எம்.ஜி.சோமன் நட்சத்திர அந்தஸ்தைப் பெற்றார். இது பி.பத்மராஜனின் முதல் வணிகரீதியான வெற்றிகரமான ஸ்கிரிப்ட் ஆகும். படத்திற்கு ஜி. தேவராஜன் இசையமைத்திருந்தார் .

நடிகர்கள் 

மது தரவுகாரன் பைல்
எம்.ஜி.சோமன் விச்வநாதன் 
ஜெயன்  படகுக்காரன்
கே.பி.உம்மர் விச்வனாதனின் அப்பா
சாரதா ஜானு (அம்மிணியின் அம்மா)
ஜெயபாரதி அம்மிணி
விதுபாலா தங்கமணி
கவியூர் பொன்னம்மா கமலாக்ஷி
அடூர் பாசி நானு
சங்கராடி சிவராமன் நாயர்
ஸ்ரீலதா நம்பூதிரி சங்கரி
 இரகுராஜ் விச்வநாதன் (சிறுவன்)
பகதூர் வக்கச்சன்
கே.பி.எ.சி.சன்னி முரடன்
மீனா ஜானுவின் அம்மா

ஒலிப்பதிவு 
ஜி.தேவராஜன் இசையமைத்துள்ள இப்படத்தின் பாடல் வரிகளை யூசுபலி கெச்சேரி எழுதியுள்ளார்.

6 "வெண்ணையோ வெண்ணிலவுறஞ்சாதோ" யேசுதாஸ்

 சிறந்த திரைப்படத்திற்கான பிலிம்பேர் விருது - ஹரி போத்தன் வென்ற மலையாளம்

வெளி இணைப்புகள் 

 
இந்திய மலையாளத் திரைப்படங்கள்
1977 மலையாளத் திரைப்படங்கள்
ரந்தாவ் பாஞ்சாங்-சுங்கை கோலோக் பாலம்

ரந்தாவ் பாஞ்சாங் சுங்கை கோலோக் பாலம் அல்லது மலேசியா–தாய்லாந்து முதலாவது பாலம் (ஆங்கிலம்: Rantau Panjang–Sungai Golok Bridge அல்லது First Malaysia–Thailand Bridge; மலாய் மொழி: Jambatan Rantau Panjang–Sungai Golok; தாய்லாந்து மொழி: สะพานโก–ลก) என்பது மலேசியா - தாய்லாந்து எல்லையில் கொலோக் ஆற்றின் மீது அமைந்துள்ள ஒரு சாலைப் பாலமாகும். 

இந்தப் பாலத்தை அமைதிப் பாலம், (ஆங்கிலம்: Harmony Bridge; மலாய் மொழி: Jambatan Muhibah) என்றும் அழைக்கிறார்கள்.

இந்தப் பாலம் மலேசியா, கிளாந்தான் மாநிலத்தின் ரந்தாவ் பாஞ்சாங் நகரத்தையும்; தாய்லாந்து, நாராதிவாட் (Narathiwat) மாநிலத்தின் கோலோக் ஆறு (Sungai Kolok) நகரத்தையும் இணைக்கின்றது.  

மலேசியா; தாய்லாந்து இரு நாட்டு அரசாங்கங்களின் கூட்டு முயற்சியால் இந்தப் பாலம் கட்டப்பட்டது. 1973 மே 21-ஆம் தேதி, மலேசிய பிரதமர் துன் அப்துல் ரசாக் மற்றும் தாய்லாந்து பிரதமர் பீல்ட் மார்ஷல் தானோம் கிட்டிகாச்சோர்ன் (Thanom Kittikachorn) ஆகியோரால் அதிகாரப் பூர்வமாகத் திறந்து வைக்கப்பட்டது.

வடிவமைப்பு

இந்தப் பாலம் பேழைத் தூலங்களால் (beam bridge with box girder) அமைக்கப்பட்ட பாலமாகும். பிரதான பகுதியானது அழுத்தப்பட்ட கற்காரையைப் (prestressed concrete) பயன்படுத்தி கட்டப்பட்டு உள்ளது. மூன்று பகுதிகளைக் கொண்டது. 

ஒவ்வொரு பகுதியும் 30.48 மீட்டர் (100 அடி) நீளம் கொண்டது. ஒட்டுமொத்தமாக 109.73 மீ (360 அடி) நீளம். இந்தப் பாலத்தின் அகலம் 7.32 மீ (24 அடி). பாலத்தின் ஒவ்வொரு பக்கமும் 2.13 மீ (7 அடி) அகலத்திற்கு நடைபாதைகள் உள்ளன.

கட்டுமானம்

ஒரு மலேசிய ஒப்பந்ததாரரான சாங் லூன் கட்டுமான நிறுவனத்தின் மூலமாகக் கட்டுமானங்கள் நடைபெற்றன. 1970 செப்டம்பர் 23-ஆம் தேதி பாலம் கட்டுவதற்கு ஏலம் விடப்பட்டது. அந்தப் பொது ஏலத்தில், பாலம் கட்டும் குத்தகை சாங் லூன் கட்டுமான நிறுவனத்திற்குக் கிடைத்தது. 

கேட்கப்பட்ட தொகை மலேசிய ரிங்கிட் $630,000 அல்லது தாய்லாந்து 4,500,000 பாட். 1970 டிசம்பர் 16-ஆம் தேதி ஒப்பந்தம்  கையெழுத்தானது. இரு அரசாங்கங்களும் தலா பாதித் தொகையைச் செலுத்தின. 

1972 சூன் 15-ஆம் தேதி, காலக்கெடுவிற்குப் பிறகு, 1973 மார்ச் 20-ஆம் தேதி கட்டுமானப் பணிகள் முடிவடைந்தன. அதனால், சாங் லூன் நிறுவனம் ஒரு நாளைக்கு ரிங்கிட் M$200 அல்லது தாய்லாந்து 1,400 பாட் கூடுதல் நேர அபராதம் செலுத்த வேண்டி இருந்தது. மொத்தம் ரிங்கிட் M$36,000 அல்லது தாய்லாந்து252,000 பாட் அபராதம் கட்டப்பட்டது.

மேற்கோள்கள்

மேலும் காண்க

கிளாந்தான்
தாய்லாந்து
மலேசியாவில் உள்ள பாலங்கள்
தாய்லாந்துப் புவியியல்
கோலோக் ஆறு

கோலோக் ஆறு என்பது (மலாய்: Sungai Golok; ஆங்கிலம்: Golok River; தாய்: แม่น้ำโก-ลก) என்பது மலேசியா மற்றும் தாய்லாந்து எல்லையில் அமைந்துள்ள ஓர் ஆறு. இந்த ஆறு மலேசியாவின் கிளாந்தான் மாநிலத்தையும்; தாய்லாந்தின் நாராதிவாட் மாநிலத்தையும் எல்லையாகக் கொண்டு உள்ளது.

இந்த ஆற்றைக் கடப்பதற்கு ஒரே ஒரு பொதுவான பாலம் உள்ளது. அதன் பெயர் ரந்தாவ் பாஞ்சாங்-சுங்கை கோலோக் பாலம். இந்தப் பாலம் மலேசியா, கிளாந்தான் மாநிலத்தின் ரந்தாவ் பாஞ்சாங் நகரத்தையும்; தாய்லாந்து, நாராதிவாட் (Narathiwat) மாநிலத்தின் சுங்கை கோலோக் (Sungai Kolok) நகரத்தையும் இணைக்கின்றது.

அமைதிப் பாலம்

இந்தப் பாலத்தை அமைதிப் பாலம் (ஆங்கிலம்: Harmony Bridge; மலாய் மொழி: Jambatan Muhibah) என்றும் அழைக்கிறார்கள். ரந்தாவ் பாஞ்சாங் சுங்கவரி இல்லாத பகுதியாகும்.
 
கோலோக் ஆறு தாய்லாந்து வளைகுடாவில் நாராதிவாட் மாநிலத்தின் தக் பாய் மாவட்டத்தின் வழியாகச் செல்கிறது. பருவமழைக் காலத்தின் போது வெள்ளப் பெருக்கு ஏற்படுவது வழக்கம். 2009 டிசம்பர் 21-ஆம் தேதி, வழக்கத்திற்கு மாறாக பெரிய வெள்ளம் ஏற்பட்டது, இதனால் கிளந்தான் சில பகுதிகளில் மக்கள் வெளியேற்றப்பட்டனர்.

தித்திவாங்சா மலைத்தொடர்

இந்த ஆறு தாய்லாந்து சுக்கிரின் மாவட்டத்தின் தித்திவாங்சா மலைத்தொடரில் உருவாகின்றது. பின்னர் வாங் ஆறு; மற்றும் சுங்கை கோலோக் ஆறு வழியாக தக் பாய் மாவட்டத்தில் பாய்கிறது. இந்த ஆறு 103 கிலோமீட்டர் (64 மைல்) நீளம் கொண்டது.

இந்த ஆறு பாயும் பகுதிகளில் ஒன்றான சுக்கிரின் மாவட்டத்தில், இரண்டாம் உலகப் போருக்கு முந்தைய காலத்தில் ஒரு செழிப்பான தங்கச் சுரங்கம் இருந்தது. இன்று முன்பு போல் பரபரப்பாக இல்லாவிட்டாலும், சுக்கிரின் மக்களின் தங்கம் தேடுதல்  தொழில் இன்னும் தொடர்கிறது.

மணல் படுகைகளில் தங்கத் துகடுகள்

உள்ளூர்ச் சுற்றுலாத் துறை சுக்கிரின் மக்களின் கூடுதல் வருமானத்திற்கு ஆதாரமாக விளங்குகிறது. பழைய தங்கச் சுரங்கங்களின் அனுபவங்களைச் சுற்றுலாவிற்கு வருபவர்களிடம் பகிர்ந்து கொண்டு வருமானம் தேடிக் கொள்கின்றனர்.

சுக்கிரின் மாவட்டத்தில் கோலோக் ஆற்று ஓரங்களில் தங்க மண் தேடுவது, இன்றும் ஒரு குடிசைத் தொழிலாக உள்ளது. ஆற்று ஓரங்களில் காணப்படும் மணல் படுகைகளில் தங்கத் துகடுகள் ஆங்காங்கே காணப் படுகின்றன. அவற்றை அகன்ற பானைகளில் மூலமாக அலசி எடுத்து உள்ளூர் தங்கத் தரகர்களிடம் மலிவான விலையில் விற்கின்றனர்.

மேலும் காண்க
மலேசிய ஆறுகளின் பட்டியல்

மேற்கோள்கள்

கிளாந்தான்
தாய்லாந்தின் ஆறுகள்
மலேசிய ஆறுகள்
ஸ்ரீ நாராயண குரு (திரைப்படம்)

ஸ்ரீ நாராயண குரு 1986 ஆம் ஆண்டு வெளிவந்த இந்திய மலையாளத் திரைப்படமாகும், இது பிஏ பேக்கர் இயக்கத்தில் கொல்லம் ஜாஃபர் தயாரித்த திரைப்படம் ஆகும். இப்படத்தில் கனகலதா, மாஸ்டர் வைசாக் மற்றும் ஸ்ரீ குமார் ஆகியோர் முக்கிய வேடங்களில் நடித்துள்ளனர். படத்திற்கு ஜி. தேவராஜன் இசையமைத்துள்ளார் . இப்படம் தேசிய ஒருமைப்பாடு குறித்த சிறந்த திரைப்படத்திற்கான நர்கிஸ் தத் விருதை வென்றது.

நடிகர்கள் 

 நாராயணனின் தாயாக கனகலதா
 மாஸ்டர் வைசாக்
 ஸ்ரீ குமார்
 நாராயணனின் சகோதரியாக விஜயகுமாரி
 நாராயணனின் தந்தையாக கரகுளம் சந்திரன்

ஒலிப்பதிவு 
ஜி. தேவராஜன் இசையமைத்துள்ள இப்படத்திற்கு குமரனாசன், ஸ்ரீநாராயண குரு, கொல்லம் ஜாஃபர் மற்றும் எஸ். ரமேசன் நாயர் ஆகியோர் பாடல்களை எழுதியுள்ளனர்.

மேற்கோள்கள்

வெளி இணைப்புகள் 

 

1986 மலையாளத் திரைப்படங்கள்
இந்திய மலையாளத் திரைப்படங்கள்
ரந்தாவ் பாஞ்சாங்

ரந்தாவ் பாஞ்சாங், (மலாய்: Rantau Panjang; ஆங்கிலம்: Rantau Panjang; தாய்: รันเตาปันจัง;  ஜாவி: رنتاو ڤنجڠ‎) என்பது மலேசியா, கிளாந்தான் மாநிலத்தில், பாசிர் மாஸ்  மாவட்டத்தில் (Pasir Mas District) அமைந்துள்ள நகரம். மாநிலத் தலைநகர் கோத்தா பாருவில் இருந்து 39 கி.மீ. தொலைவில் அமைந்துள்ளது.

மலேசியா-தாய்லாந்து எல்லைக்கு அருகில் அமைந்துள்ள ரந்தாவ் பஞ்சாங் நகரின் வடக்குப் பகுதியில் கோலோக் ஆறு ஓடுகிறது. இந்தக் கோலோக் ஆறுதான் தாய்லாந்து; மலேசியா நாடுகளின் எல்லையாகவும் அமைகின்றது.

பொது

இந்த நகரம் பல்வேறு வகையான விற்பனை பொருட்கள் மற்றும் நினைவு பரிசுப் பொருள்களுக்குப் பிரபலமானது. மலேசியாவின் தாய்லாந்து எல்லைத் தொடர்பான அரசாங்க அலுவலகங்கள் பெரும்பாலும் இங்குதான் உள்ளன.

எல்லைச் சோதனைகள் பிரிவு; பொருட்கள் கடத்தல் தடுப்பு பிரிவு; அரச சுங்கப் பிரிவு; அரசு கலால் துறை; குடிவரவுத் துறை; அரச மலேசியக் காவல்துறை போன்றவை உள்ளன. 

ரந்தாவ் பாஞ்சாங்கைச் சுற்றிலும் போதைப்பொருள் கடத்தல்; அரிசி கடத்தல்; சர்க்கரை கடத்தல்; மனிதர்கள் கடத்தல் போன்ற கடத்தல் நிகழ்ச்சிகள் நடைபெறுவதைத் தடுக்க அரசாங்கம் கட்டுப்பாடுகளை அமல்படுத்தி வருகிறது. ரந்தாவ் பாஞ்சாங் சுங்க வரி இல்லாத ஒரு பகுதி. அதனால் பொதுமக்கள் அதிகமாக இங்கு வருகின்றனர்.

நிர்வாகப் பிரிவுகள் 
ரந்தாவ் பாஞ்சாங் நிர்வாக மன்றத்தில் 7 முக்கிம்கள் உள்ளன.

 பக்காட் (Bakat)
 குவால் நெரிங் (Gual Nering)
 லுபோக் கோங் (Lubok Gong)
 லுபோக் செட்டோல் (Lubok Setol)
 ரகுமாட் (Rahmat)
 ரந்தாவ் பாஞ்சாங் (Rantau Panjang)
 தெலாகா மாஸ் (Telaga Mas)

மேலும் காண்க 
மலேசியா-தாய்லாந்து எல்லை

மேற்கோள்கள்

வெளி இணைப்புகள் 
 

மலேசிய நகரங்கள்
கிளாந்தான் நகரங்கள்